**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**17/05/2025 & 19/05/2025**

**ΠΡΟΓΡΑΜΜΑ ΣΑΒΒΑΤΟΥ  17/05/2025**

|  |  |
| --- | --- |
| Ντοκιμαντέρ / Μουσικό | **WEBTV** **ERTflix** |

**16:00**  |   **100 Χρόνια Ελληνική Δισκογραφία (ΝΕΟ ΕΠΕΙΣΟΔΙΟ)**  

Πόσες ζωές κρύβει ένας δίσκος; Πόσες ιστορίες;  
Ιστορίες άλλων, ιστορίες δικές μας.  
Ιστορίες άλλων που γίναν δικές μας.  
  
Για πρώτη φορά η ΕΡΤ μέσα από μία σειρά ντοκιμαντέρ 12 επεισοδίων μας καλεί να ανακαλύψουμε τη συναρπαστική ιστορία της ελληνικής δισκογραφίας.  
Μία ιστορία 100 και πλέον χρόνων.  
Από τη γέννηση της ελληνικής δισκογραφίας μέχρι τις μέρες μας.  
Από τα χρόνια του φωνόγραφου και των περιπλανώμενων «γραμμοφωνατζήδων» των αρχών του 20ου αιώνα, στα χρόνια του ’60, των «μικρών δίσκων» και των «τζουκ μποξ»…   
Κι από εκεί, στους μεγάλους δίσκους βινυλίου, τους ψηφιακούς δίσκους και το διαδίκτυο.  
  
Ξεναγός μας σε αυτό το ταξίδι, είναι η Χάρις Αλεξίου, η κορυφαία τραγουδίστρια της γενιάς της και μία από τις πιο αγαπημένες προσωπικότητες στο χώρο του πολιτισμού, που έχει αφήσει ανεξίτηλο το στίγμα της στην ελληνική μουσική και στη δισκογραφία.  
  
Με σύμμαχο το πολύτιμο αρχείο της ΕΡΤ, αλλά και μαρτυρίες ανθρώπων που έζησαν τα χρυσά χρόνια της ελληνικής δισκογραφίας, σκιαγραφείται ολόκληρη η πορεία του ελληνικού τραγουδιού όπως αυτή χαράχτηκε στα αυλάκια των δίσκων.  
  
Η σειρά ντοκιμαντέρ «100 χρόνια ελληνική δισκογραφία» είναι ένα ταξίδι στον χρόνο με πρωταγωνιστές όλους εκείνους που συνέδεσαν τη ζωή τους με την ελληνική δισκογραφία και δημιούργησαν, με έμπνευση και πάθος, το θαύμα της ελληνικής μουσικής.  
  
Σ’ αυτό το ταξίδι, σας θέλουμε συνταξιδιώτες.

**«Η δισκογραφία στη δεκαετία της Αλλαγής» (Μέρος Β')(Με Αγγλικούς Υπότιτλους)**   
**Eπεισόδιο**: 9

Παραγωγή: ΕΡΤ Α.Ε.

|  |  |
| --- | --- |
| Αθλητικά | **ERTflix** |

**17:00**  |   **Stoiximan GBL| AΡΗΣ Midea - ΜΑΡΟΥΣΙ | PLAY OUT | 6η Αγωνιστική  (Z) (Ενημέρωση Ομάδων)**

Το πρωτάθλημα της Stoiximan GBL είναι στην ΕΡΤ. Οι συναρπαστικές αναμετρήσεις συνεχίζονται στο παρκέ της ERT World με τους αγώνες 4 ομάδων στα play in, 2 ομάδων στα play out και 6 ομάδων στα play offs.

|  |  |
| --- | --- |
| Ντοκιμαντέρ | **WEBTV** **ERTflix** |

**19:00**  |   **Βίλατζ Γιουνάιτεντ  (E)**   **(Τροποποίηση Προγράμματος)**  
  
Β' ΚΥΚΛΟΣ   
  
**Έτος παραγωγής:** 2025

Εβδομαδιαία σειρά εκπομπών παραγωγής ΕΡΤ 2025   
  
Η Βίλατζ Γιουνάιτεντ, το αθλητικο-ταξιδιωτικό ντοκιμαντέρ παρατήρησης, επισκέπτεται μικρά χωριά που έχουν δικό τους γήπεδο και ντόπιους ποδοσφαιριστές.  
Μαθαίνει την ιστορία της ομάδας και τη σύνδεσή της με την ιστορία του χωριού. Μπαίνει στα σπίτια των ποδοσφαιριστών, τους ακολουθεί στα χωράφια, τα μαντριά, τα καφενεία και καταγράφει, δίχως την παραμικρή παρέμβαση, την καθημερινότητά τους μέσα στην εβδομάδα, μέχρι και την ημέρα του αγώνα.  
Επτά κάμερες καταγράφουν όλα όσα συμβαίνουν στον αγώνα, την κερκίδα, τους πάγκους και τα αποδυτήρια, ενώ υπάρχουν μικρόφωνα παντού. Για πρώτη φορά σε αγώνα στην Ελλάδα, μικρόφωνο έχει και παίκτης της ομάδας εντός αγωνιστικού χώρου κατά τη διάρκεια του αγώνα.   
Και αυτή τη σεζόν, η Βίλατζ Γιουνάιτεντ θα ταξιδέψει σε όλη την Ελλάδα. Ξεκινώντας από την Ασπροκκλησιά Τρικάλων με τον Άγιαξ (τον κανονικό και όχι τον ολλανδικό), θα περάσει από το Αχίλλειο της Μαγνησίας, για να συνεχίσει το ταξίδι στο Σπήλι Ρεθύμνου, τα Καταλώνια Πιερίας, το Κοντοπούλι Λήμνου, τον Πολύσιτο Ξάνθης, τη Ματαράγκα Αιτωλοακαρνανίας, το Χιλιόδενδρο Καστοριάς, την Καλλιράχη Θάσου, το Ζαΐμι Καρδίτσας, τη Γρίβα Κιλκίς, πραγματοποιώντας συνολικά 16 ταξίδια σε όλη την επικράτεια της Ελλάδας. Όπου υπάρχει μπάλα και αγάπη για το χωριό.

**«ΑΟ Συκιάς Ημαθίας» (Με Αγγλικούς Υπότιτλους)**

Ο ΑΟΣ είναι το καμάρι του μικρού ορεινού χωριού της Συκιάς Μαγνησίας που μετρά λιγότερους από 100 κατοίκους.  
  
Αποκομμένοι από παντού οι Συκιώτες ξεμυτάνε χάρις στην ομάδα τους, που την κρατάνε ακμαία και αξιόμαχη τρία αδέλφια. Ο πατέρας τους τους μεγάλωσε στο χωριό, γαλουχώντας τους με το αξίωμα: τη Συκιά και τα μάτια σας.  
  
Ο Κωνσταντίνος Βήτος είναι ο πρόεδρος, ο Χρήστος Βήτος γνωστός και ως ο στρατηγός, είναι ο προπονητής του, ενώ σε ρόλο αμυντικού ογκόλιθου και κυματοθραύστη παίζει ο Άρης Βήτος. Η οικογένεια των Βήτων είναι που κρατά την ομάδα ζωντανή, όπως και όλο το χωριό που, χωρίς την ομάδα του, θεωρείται βέβαιο πως θα είχε σβήσει.  
  
Στη Συκιά, η προπόνηση θεωρείται πολύ σπάνιο γεγονός καθώς συμβαίνει κάθε τρεις μήνες. Όμως, με κάποιον μαγικό τρόπο, η ομάδα τα πηγαίνει περίφημα και στην έδρα της παραμένει αήττητη.

Ιδέα, Διεύθυνση παραγωγής, Μουσική επιμέλεια: Θανάσης Νικολάου   
Σκηνοθεσία, Διεύθυνση φωτογραφίας: Κώστας Αμοιρίδης   
Οργάνωση παραγωγής: Αλεξάνδρα Καραμπουρνιώτη   
Αρχισυνταξία: Θάνος Λεύκος-Παναγιώτου   
Δημοσιογραφική έρευνα: Σταύρος Γεωργακόπουλος   
Αφήγηση: Στέφανος Τσιτσόπουλος   
Μοντάζ: Παύλος Παπαδόπουλος, Χρήστος Πράντζαλος, Κωνσταντίνος Στάθης   
Βοηθός μοντάζ: Δημήτρης Παπαναστασίου   
Εικονοληψία: Γιάννης Σαρόγλου, Ζώης Αντωνής, Γιάννης Εμμανουηλίδης, Δημήτρης Παπαναστασίου, Κωνσταντίνος Κώττας   
Ηχοληψία: Σίμος Λαζαρίδης, Τάσος Καραδέδος   
Γραφικά: Θανάσης Γεωργίου

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

|  |  |
| --- | --- |
| Ντοκιμαντέρ / Πολιτισμός | **WEBTV** **ERTflix** |

**20:00**  |   **Εποχές και Συγγραφείς (2021)  (E)**   **(Τροποποίηση Προγράμματος)**  
  
**Έτος παραγωγής:** 2021

Η εκπομπή «Εποχές και Συγγραφείς» είναι μία σειρά από ανεξάρτητα, αυτοτελή ντοκιμαντέρ που παρουσιάζουν προσωπικότητες των Γραμμάτων, ποιητές ή πεζογράφους, σε σχέση πάντα με την κοινωνική πραγματικότητα που συνετέλεσε στη διαμόρφωση του έργου τους.  
  
Στον φετινό κύκλο παρουσιάζονται ιδιαίτερα σημαντικοί δημιουργοί όπως οι Κωστής Παλαμάς, Ζήσιμος Λορεντζάτος, Γεώργιος Βιζυηνός, Ρώμος Φιλύρας, Παύλος Νιρβάνας, Μυρτιώτισσα κ.ά., δημιουργοί που δεν βρίσκονται στη ζωή.   
Προκειμένου να επιτευχθεί η καλύτερη «προσέγγισή» τους, στα επεισόδια χρησιμοποιείται οπτικό υλικό από δημόσια και ιδιωτικά αρχεία, ενώ μιλούν, γι’ αυτούς και το έργο τους, καθηγητές και μελετητές των λογοτεχνών με στόχο τον εμπλουτισμό των γνώσεων των τηλεθεατών με καινούρια στοιχεία.  
  
Η σειρά αρχίζει με την παρουσίαση του Ζήσιμου Λορεντζάτου, μιας εξέχουσας πνευματικής προσωπικότητας, που άνοιξε νέους δρόμους τόσο στην ποίηση όσο και στο δοκίμιο.  
  
Η εκπομπή «Εποχές και Συγγραφείς» πέραν από διάφορες άλλες διακρίσεις, το 2018 έλαβε το «Βραβείο Ακαδημίας Αθηνών, Τάξη Γραμμάτων και Καλών Τεχνών».

**«Παυλίνα Παμπούδη»**

Η Παυλίνα Παμπούδη γεννήθηκε στην Αθήνα το 1948. Η καταγωγή της είναι από το Ηράκλειο Κρήτης και τη Χαλκίδα.  
Τελείωσε τη Φιλοσοφική Σχολή Αθηνών (τμήμα Ιστορικό - Αρχαιολογικό), την Ανώτατη Σχολή Καλών Τεχνών, το κολέγιο Byam Shaw School of Art του Λονδίνου, ενώ παρακολούθησε μαθήματα Μαθηματικών στη Φυσικομαθηματική Σχολή.  
Το 1964, εξέδωσε την πρωτόλεια ποιητική συλλογή της με το ψευδώνυμο Ν. ΒΟΡΕΑΔΟΥ.  
Μέχρι σήμερα, έχει εκδώσει 15 ποιητικές συλλογές, 5 βιβλία πεζογραφίας, 3 συλλογές διηγημάτων, 40 βιβλία για παιδιά και έχει μεταφράσει διάφορους ξένους συγγραφείς.  
Επίσης, έχει κάνει τρεις ατομικές εκθέσεις ζωγραφικής, έχει γράψει αρκετά σενάρια για το ραδιόφωνο και την τηλεόραση, καθώς και πολλά τραγούδια.  
Έχει εργασθεί ως κειμενογράφος στη διαφήμιση και ως υπεύθυνη εκδόσεων.  
Ανήκει στην «ποιητική γενιά του '70».  
Η γλώσσα της ποιήσεώς της χαρακτηρίζεται από ερμητισμό, εσωστρέφεια, ειρωνεία και αντιλυρική διάθεση.

Σκηνοθεσία: Τάσος Ψαρράς, Κοσμάς Φιλιούσης.  
Αρχισυντάκτης: Τάσος Γουδέλης.  
Φωτογραφία: Κωστής Παπαναστασάτος.  
Ηχοληψία: Θόδωρος Ζαχαρόπουλος.  
Μοντάζ-Μιξάζ: Κοσμάς Φιλιούσης.  
Αφηγητής: Κώστας Καστανάς.

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**21:00**  |   **Ειδήσεις - Αθλητικά - Καιρός**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

|  |  |
| --- | --- |
| Ταινίες | **WEBTV GR** |

**22:15**  |   **Φαντάσματα της Επανάστασης - Ελληνικός Κινηματογράφος**     
  
**Έτος παραγωγής:** 2022  
**Διάρκεια**: 101'

Κωμωδία συμπαραγωγή Ελλάδας-Ιταλίας, 2022, διάρκειας 101΄.  
  
Ένας Έλληνας σκηνοθέτης βρίσκεται στην Τεργέστη, με σκοπό να κινηματογραφήσει ένα ντοκιμαντέρ για το ταξίδι του Ρήγα Φεραίου στην Ευρώπη του Διαφωτισμού. Όταν επισκέπτεται το Ελληνορθόδοξο Νεκροταφείο με το συνεργείο του, μια ομάδα φαντασμάτων από χαρακτήρες του 18ου αιώνα ξυπνά από τον θόρυβο και παίρνει το λεωφορείο για να βγει βόλτα στην πόλη. Είναι αυτά τα φαντάσματα αποκυήµατα της φαντασίας του ή, είναι "αληθινά" φαντάσματα που διασταυρώνονται στο μονοπάτι της έρευνάς του;  
  
Μια σύγχρονη κωμωδία βασισμένη σε πραγματικά ιστορικά γεγονότα. Ένας ανατρεπτικός διάλογος με ήρωες και αντιήρωες του 18ου αιώνα. Μια ταινία για το σήμερα και την ανάγκη ν’ αφουγκραστούμε την Ιστορία και όσα μεγάλα και σοβαρά ή μικρά και ευτράπελα έχει να μας αφηγηθεί.

Ηθοποιοί:  
Γιώργος Χωραφάς- Πηνελόπη Τσιλίκα- Paolo Rossi - Αινείας Τσαμάτης,Νίκος Γεωργάκης - Θεοδώρα Τζήμου,Γιώργος Συμεωνίδης - Laura Bussani - Γιάννης Αναστασάκης - Αλέξανδρος Βαρδαξόγλου - Έκτωρ Λιάτσος – Ivan Zerbinati - Max Sbarsi - Ariella Reggio - Lorentzo Acquaviva – Alessandro Mizzi - Theodor Schurian Stanzel - Elisa Romeo -Κώστας Διαμαντής - Crisanthi Narain & ο Rade Šerbedžija  
  
Συντελεστές:  
Σκηνοθεσία: Θάνος Αναστόπουλος  
Σενάριο: Θάνος Αναστόπουλος – Stefano Dongetti  
Διεύθυνση Φωτογραφίας: Ηλίας Αδάμης  
Μοντάζ: Χρήστος Γιαννακόπουλος  
Πρωτότυπη Μουσική: Γρηγόρης Ελευθερίου  
Σχεδιασμός Κοστουμιών: Μαγιού Τρικεριώτη  
Σκηνικά: Δημήτρης Βέργος  
Μακιγιάζ: Εύη Ζαφειροπούλου  
Hair design: Giulio Zecchini  
Βοηθός Σκηνοθέτη: Δημήτρης Νάκος  
Βοηθός Δ/ντή Φωτογραφίας: Καλλιόπη Περδίκα  
Βοηθός Ενδυματολόγου: Ματίνα Μαυραγάννη  
Ήχος: Francesco Morosini - Στέφανος Ευθυμίου - Παναγιώτης Παπαγιαννόπουλος  
Μιξάζ: Κώστας Βαρυμποπιώτης Εργαστήρια Εικόνας: Authorwave  
Εργαστήρια Ήχου: Kvaribo Studio  
Color grading: Μάνος Χαμηλάκης  
Οργάνωση Παραγωγής: Μαργαρίτα Βόρρα  
Συμπαραγωγοί: Θάνος Αναστόπουλος – Roberto Romeo  
Παραγωγοί: Στέλλα Θεοδωράκη – Nicoletta Romeo

|  |  |
| --- | --- |
| Ντοκιμαντέρ / Τρόπος ζωής | **WEBTV GR** **ERTflix** |

**00:00**  |   **Vanessa Vinson Vibes (Α' ΤΗΛΕΟΠΤΙΚΗ ΜΕΤΑΔΟΣΗ)**   **(Τροποποίηση Προγράμματος)**

Η Βανέσσα είναι είναι μια δυναμική γυναίκα με όνειρα για τον εαυτό της και τον κόσμο. Σύζυγος, μητέρα, και μέχρι πρόσφατα διευθύντρια μάρκετινγκ είναι έτοιμη να ανέβει το όρος Vinson στην Ανταρκτική και έτσι να ολοκληρώσει το "7summits project". Αυτή τη φορά βάζει μπροστά το θέμα της κλιματικής αλλαγής και προωθώντας τη γυναικεία ενδυνάμωση προσπαθεί να χτίσει ένα πετυχημένο social media προφίλ.  
  
Η ταινία ενσωματώνει με δημιουργικό τρόπο την κάμερα vlogging της πρωταγωνίστριας από την προετοιμασία και την αποστολή. Ακολουθεί ένα χαρακτήρα που καλείται να ισορροπήσει μεταξύ διαφορετικών ρόλων θέτοντας ερωτήματα για το διακύβευμα των στόχων και των προσωπικών αναζητήσεων.

Σκηνοθεσία: Ανδρέας Σιαδήμας  
Σενάριο: Ανδρέας Σιαδήμας, Θάνος Τριανταφυλλίδης  
Διεύθυνση φωτογραφίας: Ανδρέας Σιαδήμας  
Μοντάζ: Χρόνης Θεοχάρης  
Ήχος: Θάνος Τριανταφυλλίδης  
Παραγωγή: Dangerous Productions  
Παραγωγοί: Ανδρέας Σιαδήμας  
Συμπαραγωγή: ΕΡΤ, 2|35

|  |  |
| --- | --- |
| Ταινίες | **WEBTV** |

**01:30**  |   **Πίσω Μου Σ' Έχω Σατανά - Ελληνική Ταινία  (E)**   **(Αλλαγή Ώρας)**  
  
**Έτος παραγωγής:** 1971  
**Διάρκεια**: 92'

Ο Παύλος, γεροντοπαλίκαρο και γλεντζές, διευθύνει μια ασφαλιστική εταιρεία. Ο υπάλληλός του, ο Μανωλιός Πετιχάκης, ετοιμάζεται να παρουσιάσει την αδελφή του Εύα για τη θέση της γραμματέως, την οποία και τελικά προσλαμβάνει.  
Ο φίλος του Παύλου, ο Τάσος, τον παροτρύνει να απαντήσει σε μια αισθηματική αγγελία, πράγμα το οποίο κάνει. Τελικά κλείνει ραντεβού στον ιππόδρομο με την κοπέλα που υπογράφει "Ρόδον του Ισπαχάν". Το ραντεβού όμως εξελίσσεται σε καυγά. Η Εύα, που παρουσιάζεται ως μνηστή του υπαλλήλου του, είναι η κοπέλα με την οποία ο Παύλος διαπληκτίστηκε πρόσφατα στον ιππόδρομο. Προσποιείται ότι δεν έχουν ξανασυναντηθεί και η Εύα συμφωνεί να παίξει αυτό το παιχνίδι. Σύντομα θα ερωτευθούν αλλήλους και θα συνάψουν γάμο.

Παίζουν: Λάμπρος Κωνσταντάρας, Μάρω Κοντού, Άννα Μαντζουράνη, Βίκυ Βανίτα, Γιώργος Μοσχίδης, Μίτση Κωνσταντάρα  
Σενάριο: Λάκης Μιχαηλίδης (από το ομώνυμο θεατρικό έργο των Νίκου Τσιφόρου και Πολύβιου Βασιλειάδη)  
Μουσική: Γιώργος Κατσαρός  
Σκηνοθεσία: Ντίνος Δημόπουλος

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |   **Ειδήσεις - Αθλητικά - Καιρός**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

**ΠΡΟΓΡΑΜΜΑ  ΔΕΥΤΕΡΑΣ  19/05/2025**

|  |  |
| --- | --- |
| Ντοκιμαντέρ / Ιστορία | **WEBTV** **ERTflix** |

**19:00**  |   **Γράμμα από τον Πόντο - Αφιέρωμα: Ημέρα Μνήμης για τη Γενοκτονία των Ελλήνων του Πόντου  (E)**     
  
**Έτος παραγωγής:** 2019

Η ΕΡΤ τιμά την Ημέρα Μνήμης για τη Γενοκτονία των Ελλήνων του Πόντου (19η Μαΐου), με ένα δραματοποιημένο ντοκιμαντέρ-ύμνο για τον Ποντιακό Ελληνισμό.  
  
  
Το δραματοποιημένο ντοκιμαντέρ «Γράμμα από τον Πόντο» των δημοσιογράφων της ΕΡΤ, Λεωνίδα Κασάπη και Θωμά Σίδερη, βασίζεται στην αφήγηση του Πόντιου πρόσφυγα Γιάννη Αναστασιάδη.  
  
Πρόκειται για εσωτερική παραγωγή της ΕΡΤ, παραγωγής 2019, που γυρίστηκε στο πλαίσιο της σειράς ντοκιμαντέρ «Close Up».  
  
Τα μέλη της οικογένειας Αναστασιάδη θα εγκαταλείψουν μια και για πάντα την εστία τους στο χωριό Αϊντογτού του Πόντου το 1919, όπως και όλοι οι κάτοικοι των χωριών της Κάβζας της επαρχίας Αμάσειας. Κάτω από την ασφυκτική πίεση του τουρκικών στρατιωτικών σωμάτων θα πάρουν τον μακρύ και βασανιστικό δρόμο της εξορίας. Την ώρα του ξεριζωμού, ο πατέρας του Γιάννη Αναστασιάδη είχε βρει ήδη φριχτό θάνατο στα καταναγκαστικά τάγματα εργασίας, αλλά η οικογένειά του τότε δεν το γνώριζε.  
  
Η μάνα με τα δυο της αγόρια, τον Γιάννη και τον Ισαάκ, και τις δύο κόρες, τη Βικτωρία και την Κερεκία, μαζί και με άλλους κοντινούς και μακρινούς συγγενείς θα οδοιπορήσουν για μήνες κυνηγημένοι προς το Νότο, ένα ανθρώπινο κοπάδι που περιπλανιέται στο χώρο. Τα κορίτσια θα πεθάνουν από τύφο σ’ ένα στρατόπεδο προσφύγων στα περίχωρα της Δαμασκού, ο μικρότερος γιος Ισαάκ θα γίνει βοσκός σε μία οικογένεια Κούρδων και ο μεγαλύτερος γιος, ο Γιάννης, θα μεταφερθεί σ’ ένα ορφανοτροφείο του Λιβάνου. Η οικογένεια Αναστασιάδη θα σκορπιστεί σαν τους κόκκους της σκόνης της Ανατολίας.  
  
Στα μέσα πια της δεκαετίας του 1920, ο Γιάννης Αναστασιάδης θα σμίξει ξανά με τη μητέρα του, μέσω του Ελληνικού Ερυθρού Σταυρού, και θα εγκατασταθούν αρχικώς στο Σιδηρόκαστρο Σερρών. Ο Γιάννης Αναστασιάδης θα αφιερώσει σχεδόν όλη τη ζωή του, προσπαθώντας να εντοπίσει τον μικρότερο αδελφό του στην Τουρκία και δεν θα πάψει ποτέ να του γράφει γράμματα. Ώσπου, έπειτα από 60 χρόνια, ένας Τούρκος βαλής θα παραδώσει ένα από τα γράμματα του Γιάννη στον Ισαάκ. Θα καταφέρουν άραγε να συναντηθούν ξανά τα δύο αδέλφια;  
  
Σ’ ένα δεύτερο επίπεδο ανάγνωσης, το ντοκιμαντέρ πραγματεύεται το προσφυγικό τραύμα, την ενσωμάτωση των προσφύγων και τη συγκρότηση της εθνικής ταυτότητας σ’ έναν ρευστό χώρο.  
  
Οι δραματοποιημένες σκηνές του ντοκιμαντέρ γυρίστηκαν εξ ολοκλήρου στις Σέρρες, τόπο εγκατάστασης του Γιάννη Αναστασιάδη ως το θάνατό του, με την υποστήριξη και τη συνδρομή της ΕΡΤ Σερρών, που γιόρταζε τα 61 χρόνια λειτουργίας της.  
  
Το ντοκιμαντέρ τεκμηριώνεται με σπάνιο οπτικοακουστικό υλικό από τις δεκαετίες 1910 και 1920, προερχόμενο από δημόσια και ιδιωτικά αρχεία, κάποια από τα οποία ενσωματώνονται πρώτη φορά σε ταινία.

Τα μέλη της οικογένειας Αναστασιάδη θα εγκαταλείψουν μια και για πάντα την εστία τους στο χωριό Αϊντογτού του Πόντου το 1919, όπως και όλοι οι κάτοικοι των χωριών της Κάβζας της επαρχίας Αμάσειας. Κάτω από την ασφυκτική πίεση του τουρκικών στρατιωτικών σωμάτων θα πάρουν τον μακρύ και βασανιστικό δρόμο της εξορίας. Την ώρα του ξεριζωμού, ο πατέρας του Γιάννη Αναστασιάδη είχε βρει ήδη φριχτό θάνατο στα καταναγκαστικά τάγματα εργασίας, αλλά η οικογένειά του τότε δεν το γνώριζε.  
Η μάνα με τα δυο της αγόρια, τον Γιάννη και τον Ισαάκ, και τις δύο κόρες, τη Βικτωρίακαι την Κερεκία, μαζί και με άλλους κοντινούς και μακρινούς συγγενείς θα οδοιπορήσουν για μήνες κυνηγημένοι προς το Νότο, ένα ανθρώπινο κοπάδι που περιπλανιέται στο χώρο. Τα κορίτσια θα πεθάνουν από τύφο σ’ ένα στρατόπεδο προσφύγων στα περίχωρα της Δαμασκού, ο μικρότερος γιος Ισαάκ θα γίνει βοσκός σε μία οικογένεια Κούρδων και ο μεγαλύτερος γιος, ο Γιάννης, θα μεταφερθεί σ’ ένα ορφανοτροφείο του Λιβάνου. Η οικογένεια Αναστασιάδη θα σκορπιστεί σαν τους κόκκους της σκόνης της Ανατολίας.  
Στα μέσα πια της δεκαετίας του 1920, ο Γιάννης Αναστασιάδης θα σμίξει ξανά με τη μητέρα του, μέσω του Ελληνικού Ερυθρού Σταυρού, και θα εγκατασταθούν αρχικώς στο Σιδηρόκαστρο Σερρών. Ο Γιάννης Αναστασιάδης θα αφιερώσει σχεδόν όλη τη ζωή του, προσπαθώντας να εντοπίσει τον μικρότερο αδελφό του στην Τουρκία και δεν θα πάψει ποτέ να του γράφει γράμματα. Ώσπου, έπειτα από 60 χρόνια, ένας Τούρκος βαλής θα παραδώσει ένα από τα γράμματα του Γιάννη στον Ισαάκ. Θα καταφέρουν άραγε να συναντηθούν ξανά τα δύο αδέλφια;  
Οι δραματοποιημένες σκηνές του ντοκιμαντέρ γυρίστηκαν εξ ολοκλήρου στις Σέρρες, τόπο εγκατάστασης του Γιάννη Αναστασιάδη ώς το θάνατό του, με την υποστήριξη και τη συνδρομή της ΕΡΤ Σερρών, που φέτος γιορτάζει τα 61 χρόνια λειτουργίας της.  
Το ντοκιμαντέρ τεκμηριώνεται με σπάνιο οπτικοακουστικό υλικό από τις δεκαετίες 1910 και 1920, προερχόμενο από δημόσια και ιδιωτικά αρχεία, κάποια από τα οποία ενσωματώνονται πρώτη φορά σε ταινία.

Σκηνοθεσία-σενάριο: Θωμάς Σίδερης  
Έρευνα: Λεωνίδας Κασάπης, Θωμάς Σίδερης  
Διεύθυνση φωτογραφίας: Αριστοτέλης Μεταξάς  
Ήχος: Κώστας Αδάμ, Νίκος Παλιατσούδης  
Μουσική: Cengiz Onural  
Μοντάζ: Νικολέτα Σίδερη, Θωμάς Σίδερης, Θοδωρής Μεταξάς  
Ενδυματολόγος: Κώστας Μαρτίν  
Βεστιάριο: ΔΗΠΕΘΕ Σερρών  
Παραγωγή: ΕΡΤ – 2019  
Παίζουν: Γιώργος Καρύδας (Ισαάκ Αναστασιάδης), Παύλος Κοσμόγλου (Γιάννης Αναστασιάδης), Άννα Θεοδωρίδου (Κερεκία Αναστασιάδη), Αγγελική Μιχαλιέρη (γυναίκα πρόσφυγας) και ο μικρός Στέφανος Κασάπης

|  |  |
| --- | --- |
| Αθλητικά |  |

**20:15**  |   **Stoiximan GBL| AEK Betsson BC – Προμηθέας Πάτρας Βίκος Cola| PLAY OFF Μικρός Τελικός (Τροποποίηση Προγράμματος)**

Το πρωτάθλημα της Stoiximan GBL είναι στην ΕΡΤ. Οι συναρπαστικές αναμετρήσεις συνεχίζονται στο παρκέ της ERT World με τους αγώνες 4 ομάδων στα play in, 2 ομάδων στα play out και 6 ομάδων στα play offs.

|  |  |
| --- | --- |
| Ενημέρωση / Εκπομπή | **WEBTV** **ERTflix** |

**22:10**  |   **Force (ΝΕΟ ΕΠΕΙΣΟΔΙΟ)**   **(Αλλαγή Ώρας)**  
  
**Έτος παραγωγής:** 2025

Το «Forcé» είναι ένα σύγχρονο τηλεοπτικό μαγκαζίνο διεθνών θεμάτων, που εμβαθύνει στις ισορροπίες ισχύος, τις στρατηγικές συγκρούσεις και τις αποφάσεις που καθορίζουν την πορεία του πλανήτη.  
  
Εν μέσω έντονων γεωπολιτικών ανακατατάξεων, όπου οι στρατηγικές επιλογές διαμορφώνουν το μέλλον, η εκπομπή γεωπολιτικής ανάλυσης έρχεται να δώσει στους τηλεθεατές την πληρέστερη εικόνα του κόσμου που αλλάζει.  
  
Μέσα από τη δημοσιογραφική εμπειρία του Σωτήρη Δανέζη, τις αναλύσεις κορυφαίων ειδικών, που βρίσκονται στο στούντιο, τα ρεπορτάζ και τα σχόλια των ανταποκριτών της ΕΡΤ στα κέντρα λήψης των αποφάσεων, η εκπομπή παρέχει τεκμηριωμένη ενημέρωση, ερμηνεύοντας τις εξελίξεις μέσα από το πρίσμα της γεωπολιτικής στρατηγικής.

**Eπεισόδιο**: 13  
Παρουσίαση: Σωτήρης Δανέζης

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**23:10**  |   **Η Παραλία (ΝΕΟ ΕΠΕΙΣΟΔΙΟ)**   **(Αλλαγή Ώρας)**  
  
Β' ΚΥΚΛΟΣ

Στην Κρήτη του 1975  
Η δεύτερη σεζόν της «Παραλίας» μάς μεταφέρει στην Κρήτη του 1975, σε μια εποχή όπου η Ελλάδα αφήνει σιγά σιγά πίσω της το σκοτάδι της χούντας και η Δημοκρατία παλεύει να βρει τα πατήματά της στο ανασυγκροτημένο ελληνικό κράτος. Στους λαξευμένους βράχους των Ματάλων, παλιοί και νέοι χαρακτήρες συνυπάρχουν και αναζητούν την ταυτότητά τους μέσα σ’ έναν κόσμο που αλλάζει ραγδαία.  
  
Μυστικά, έρωτας και εκδίκηση  
Ταυτόχρονα, μια σκοτεινή ιστορία από την περίοδο της γερμανικής Κατοχής έρχεται στην επιφάνεια, απειλώντας ακόμα μια φορά να στοιχειώσει το παρόν. Μια ιστορία που όλοι λίγο έως πολύ ήξεραν, αλλά πολύ συνειδητά επέλεξαν να ξεχάσουν, και όσοι την έζησαν και επιβίωσαν, αργά ή γρήγορα, θα ζητήσουν εκδίκηση.  
  
Η επιστροφή του Παύλου (Δημήτρης Κίτσος) στην πατρογονική γη και η γνωριμία του με την Ιφιγένεια (Αφροδίτη Λιάντου) φέρνουν στην επιφάνεια έναν απαγορευμένο, αλλά ταυτόχρονα παράφορο έρωτα. Ο Παύλος προσπαθεί να πάρει την εξουσία στα χέρια του, ενώ η Ιφιγένεια να τη διατηρήσει. Δεν γίνεται ο ένας να επιτύχει, χωρίς να αποτύχει ο άλλος.  
  
Μια ωδή στην Κρήτη και στον έρωτα  
Η σειρά «Η παραλία» επέστρεψε για μια δεύτερη σεζόν γεμάτη ίντριγκες, συγκινήσεις και εκπλήξεις. Μια ωδή στην Κρήτη, στην ομορφιά της φύσης και στη δύναμη του απαγορευμένου έρωτα.  
  
Η συνέχεια της αγαπημένης σειράς είναι ακόμα πιο συναρπαστική, με τους παλιούς ήρωες να έρχονται αντιμέτωποι με νέες προκλήσεις και νέους χαρακτήρες να φέρνουν φρέσκο αέρα στην ιστορία.  
  
Πόσα μυστικά μπορεί να κρύβονται στα άδυτα νερά των Ματάλων;   
  
Το σενάριο της σειράς είναι εμπνευσμένο από την πρωτότυπη ιδέα των Πηνελόπης Κουρτζή και Αυγής Βάγια.  
Εμπνευσμένο από το βιβλίο: «Το κορίτσι με το σαλιγκάρι» της Πηνελόπης Κουρτζή.

**Eπεισόδιο**: 125

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**00:00**  |   **Ηλέκτρα  (E)**     
  
Β' ΚΥΚΛΟΣ

Το ερωτικό δράμα εποχής «Ηλέκτρα», βασισμένο σε μια ιδέα της συγγραφέως Ελένης Καπλάνη, σε σκηνοθεσία της Βίκυς Μανώλη και σενάριο της Μαντώς Αρβανίτη και του Θωμά Τσαμπάνη, επιστρέφει τη νέα τηλεοπτική σεζόν στην ERTWorld με καινούργια επεισόδια γεμάτα ανατροπές, ανομολόγητους έρωτες και σκοτεινά μυστικά που έρχονται στο φως.  
  
Η δεύτερη σεζόν της σειράς φωτίζει και πάλι το μικρό νησί της Αρσινόης. Ένοχα μυστικά, προδοσίες, εγκλήματα, έρχονται στο φως. Ο καθρέφτης γυρνάει ανάποδα. Ο Σωτήρης, προδομένος από γυναίκα, πατέρα κι αδερφό, θα γίνει από θύμα θύτης. Οι επιλογές του σε αυτό το ταξίδι εκδίκησης θα τον οδηγήσουν στο μοιραίο τέλος. Ο Νικόλας, σ’ ένα ειρωνικό γύρισμα της μοίρας, θα γίνει από θύτης θύμα μιας αδίστακτης γυναίκας. Η Νέμεσις είναι εδώ για τον Νικόλα μα και για την Ηλέκτρα που πρόδωσε τον Σωτήρη, αλλά και προδόθηκε από τον Παύλο. Ο αρραβώνας της κόρης της μαζί του θα είναι το μεγαλύτερο χτύπημα που έχει δεχτεί ποτέ στη ζωή της. Θα τ’ αντέξει; Ηλέκτρα, Σωτήρης, Παύλος, Νεφέλη και Νικόλας παλεύουν να ζήσουν, να λησμονήσουν, ν’ αγαπηθούν, να εκδικηθούν, να εξιλεωθούν. Όλοι τους έρμαια της μοίρας μα και των επιλογών τους. Καθένας στον πόνο του, καθένας στη μοναξιά του μα και στην οργισμένη εκδίκησή του… Στο τέλος, ποιος θα νικήσει, μα και ποιος θα διαλυθεί; Τι θα απομείνει; Ραγισμένες ψυχές, σκόρπια κομμάτια χάους που μονάχα ένα χέρι θεϊκό θα μπορέσει να συναρμολογήσει.

**[Με αγγλικούς υπότιτλους]**   
**Eπεισόδιο**: 150

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**